VIRKAMIESTUOMIOISTUIMEN TUOMIO(toinen jaosto)
3 päivänä huhtikuuta 2008
Asia F-68/06
Reint J. Bakema
vastaan
Euroopan yhteisöjen komissio
Henkilöstö – Sopimussuhteiset toimihenkilöt – Palkkaluokan määrittäminen – Tehtäväryhmä IV – Tutkintotodistus – Työkokemus
Aihe: Kanne, joka on nostettu EY 236 ja EA 152 artiklan nojalla ja jolla Bakema, joka on komission sopimussuhteinen toimihenkilö,
vaatii yhtäältä työsopimusten tekemiseen toimivaltaisen viranomaisen tekemän sen päätöksen kumoamista, jolla hylättiin hänen
valituksensa, joka koski päätöstä, jolla kyseinen viranomainen oli määrittänyt hänet tehtäväryhmän IV palkkaluokkaan 14 palkkatasolle
1 25.10.2005 allekirjoitetun sopimussuhteisen toimihenkilön sopimuksen nojalla, joka tuli voimaan 1.11.2005, ja komission
velvoittamista määrittämään hänet tehtäväryhmän IV palkkaluokkaan 16 ja toisaalta asianmukaisen vahingonkorvauksen myöntämistä.
Ratkaisu: Päätös, jolla työsopimusten tekemiseen toimivaltainen viranomainen määritti kantajan tehtäväryhmän IV palkkaluokkaan 14 palkkatasolle
1 25.10.2005 allekirjoitetun sopimuksen nojalla, jolla hänestä tuli komission sopimussuhteinen toimihenkilö, kumotaan. Kanne
hylätään muilta osin. Asianosaiset vastaavat omista oikeudenkäyntikuluistaan.
Tiivistelmä
Virkamiehet – Sopimussuhteiset toimihenkilöt – Palkkaluokan ja palkkatason määrittäminen
(Henkilöstösääntöjen 5 artiklan 3 kohdan b alakohta; muuhun henkilöstöön sovellettavien palvelussuhteen ehtojen 82 artiklan
2 kohta)
Soveltaakseen komission sopimussuhteisten toimihenkilöiden palvelukseen ottamisesta ja tällaisten toimihenkilöiden käyttämisestä
annettujen yleisten täytäntöönpanosäännösten 7 artiklan 1 kohdan d alakohtaa ja 3 kohtaa, jotka koskevat näiden toimihenkilöiden
palkkaluokan ja palkkatason määrittämistä heidän merkityksellisen ammatillisen kokemuksensa keston, joka lasketaan siitä päivästä
lähtien, jona asianomainen henkilö täytti vähimmäisvaatimukset palvelukseen ottamiseksi, perusteella, komissio ei voi muuhun
henkilöstöön sovellettavien palkkasuhteen ehtojen 82 artiklan 2 kohdan c alakohdan, jonka mukaan palvelukseen ottaminen sopimussuhteiseksi
toimihenkilöksi tehtäväryhmään IV edellyttää tutkintotodistuksen osoittamia vähintään kolmivuotisia loppuunsaatettuja yliopisto-opintoja
vastaavan koulutustason suorittamista, sellaisena kuin sitä selitetään henkilöstösääntöjen 5 artiklan 3 kohdan b alakohdan,
jossa asetetaan sama vaatimus virkamiehille, säännöksillä niiden identtisen sanamuodon vuoksi, soveltamisalalta poikkeamatta
kieltäytyä ottamasta huomioon tutkintotodistusta tutkimatta ensin sen opetusohjelman sisältöä, josta kyseinen tutkintotodistus
on annettu, ja selvittämättä, voiko tämä tutkintotodistus olla osoitus loppuunsaatetuista yliopisto-opinnoista.
(ks. 41 ja 42 kohta)